โบรกฯแนะทยอยสะสมหุ้นส่งออกกุ้งชี้ผลผลิตกุ้ง-โรค EMS คลี่คลายปีหน้า
โบรกฯแนะนำทยอยสะสม บริษัท เจริญโภคภัณฑ์อาหาร จำกัด (มหาชน)หรือ CPF (TP 16F 22.50 บาท และสนับสนุนราคาหุ้นด้วยโครงการซื้อหุ้นคืน) บริษัท ไทยยูเนี่ยน โฟรเซ่น โปรดักส์ จำกัด (มหาชน) หรือTUF (TP 16F 17.50 บาท) เราคาดว่าผลผลิตกุ้งและการคลี่คลายจากโรค EMS น่าจะเกิดขึ้นในปีหน้า อย่างไรก็ตามการส่งออกที่ดีขึ้นรายเดือนและค่าเงินบาทอ่อนค่าในปัจจุบันนับเป็นปัจจัยบวกระยะสั้นสำหรับผู้ส่งออกกุ้ง
15 ก.ย. 2558

บล.โนมูระ พัฒนสิน ระบุในบทวิเคราะห์ (15 ก.ย.) ว่า คงแนะนำทยอยสะสม บริษัท เจริญโภคภัณฑ์อาหาร จำกัด (มหาชน)หรือ CPF (TP 16F 22.50 บาท และสนับสนุนราคาหุ้นด้วยโครงการซื้อหุ้นคืน) บริษัท ไทยยูเนี่ยน โฟรเซ่น โปรดักส์ จำกัด (มหาชน) หรือTUF (TP 16F 17.50 บาท)
โดยมีมุมมองเป็นกลางต่อผู้ส่งออกกุ้งเพราะปริมาณส่งออกเดือนก.ค.58 เพิ่มขึ้น +12% เทียบเดือนก่อนหน้า ดัชนีผลผลิตกุ้งเดือนก.ค.เพิ่มขึ้น +1% เทียบเดือนก่อนหน้า แต่ราคาส่งออกยังลดลง -2% เทียบเดือนก่อนหน้า และราคาในประเทศเพิ่มขึ้น +5% เทียบเดือนก่อนหน้า น่าจะเป็นปัจจัยเรื่อง high season ของการส่งออกกุ้งในครึ่งหลังปี 58 ทำให้ผู้ส่งออกเร่งซื้อกุ้งเพื่อส่งออก แต่ปัจจัยระยะยาวเรื่องผลผลิตหรืออุปสงค์ต่างประเทศเพิ่มขึ้นอย่างถาวรน่าจะยังไม่เกิดขึ้นและต้องรอดูสถานการณ์ไปก่อน
เราคาดว่าผลผลิตกุ้งและการคลี่คลายจากโรค EMS น่าจะเกิดขึ้นในปีหน้า อย่างไรก็ตามการส่งออกที่ดีขึ้นรายเดือนและค่าเงินบาทอ่อนค่าในปัจจุบันนับเป็นปัจจัยบวกระยะสั้นสำหรับผู้ส่งออกกุ้ง